พอดีก่อนจะเป็นประจำเดือนเป็นตกขาวสีเหลือง ส่งกลิ่นเหม็นคาว เสียวๆมดลูก พอวันเป็นประจำเดือนจะปวดท้องหนักมากขยับตัวไม่ได้เลยค่ะ ไม่ทราบมันเป็นอันตรายหรือมีความผิดปกติภายในมดลูกไหมค่ะ
สวัสดีค่ะ อาการปวดดังกล่าวมานั้น ถ้ามีตกขาวสีเหลืองกลิ่นผิดปกติออกมาด้วยอาจเกิดจากอุ้งเชิงกรานสตรีอักเสบ การวินิจฉัยอื่นๆเช่นช่องคลอดหรือปากมดลูกติดเชื้อภาวะอุ้งเชิงกรานอักเสบเป็นการติดเชื้อบริเวณระบบสืบพันธุ์ในเพศหญิง บริเวณมดลูก ปีกมดลูก และท่อนำไข่ ซึ่งการติดเชื้อนั้นอาจเกิดจากหลายสาเหตุ แต่ส่วนใหญ่มักเกิดจากโรคติดต่อทางเพศสัมพันธ์ เช่น หนองในแท้ หรือหนองในเทียม ซึ่งมักเกิดบริเวณช่องคลอดและปากมดลูก หากปล่อยทิ้งไว้ ไม่ได้รับการรักษาอย่างถูกต้อง อาจทำให้มีการอักเสบเรื้อรัง จนเกิดพังผืดตามมา ส่งผลให้มีบุตรยากได้ดังนั้นควรเข้าไปตรวจกับสูตินรีแพทย์ให้ได้การวินิจฉัยที่แน่นอนและรับการรักษาอย่างเหมาะสมด้วยการรับประทานหรือฉีดยาฆ่าเชื้อ ร่วมกับกลับไปติดตามอาการกับแพทย์ว่าโรคหายสนิทดีแล้ว